Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 94

2. A csatlakozási folyamat helyzete 2002 végén Az Európai Unióhoz való csatlakozás, mint prioritás 1990 óta minden magyar kormány meghatározó külpolitikai célkitûzése, amelyet a Magyar Országgyûlés és az állampolgárok döntõ többsége is támogat. Az 1990-ben hivatalba lépett elsõ szabadon választott kormány megalakulását követõen azonnal kifejezte, hogy az ország célja az európai integrálódás, az Európai Unióhoz (akkor még Európai Közösségekhez) való mielõbbi csatlakozás. Az Európai Közösségek lényegében e szándék kifejezésével párhuzamosan 1990. áprilisában felajánlotta — a visegrádi országoknak — a társulás intézményét, a tagság lehetõségérõl azonban nem nyilatkozott. A társulásról a tárgyalások 1990 decemberében meg is kezdõdtek és Magyarországgal egy év múlva, 1991. december 16-án aláírásra került a társulási szerzõdés, amely elsõsorban az ipari szabad kereskedelem megteremtésérõl, jogharmonizációs kötelezettségvállalásokról, politikai együttmûködésrõl szólt, a tagság ígérete nélkül. A fordulat az Európai Unió álláspontjában az 1993. júniusi koppenhágai csúcson következett be, amikor a tagállamok bejelentették, hogy azok a közép-keleteurópai országok, amelyek úgy kívánják, taggá válhatnak, amennyiben teljesítik a csatlakozás feltételeit, az ún. koppenhágai kritériumokat [stabilan mûködõ demokratikus intézményrendszer, mûködõ és versenyképes piacgazdaság, a tagsági kötelezettségek (acquis communautaire) átvétele és alkalmazása]. A koppenhágai döntés adta lehetõséggel élve, Magyarország az 1994. március 31-én hozott országgyûlési határozatot követõen beadta felvételi kérelmét az Európai Unióhoz. A csatlakozási tárgyalások megkezdésére azonban ekkor az Európai Unió még nem volt hajlandó. Miután az Európai Bizottság 1997. július 15-én kiadott országvéleményében javasolta a Magyarországgal való tárgyalások megkezdését, az 1997. december 12—13-i luxemburgi csúcson az EU tagállamai határoztak a Magyarországgal (valamint Csehországgal, Észtországgal, Lengyelországgal, Szlovéniával és Ciprussal) való csatlakozási tárgyalások megindításáról. A csatlakozási tárgyalások megkezdésére 1998. március 31-én került sor. Késõbb az 1999. decemberi helsinki csúcson az EU újabb 6 tagjelölt esetében határozott a csatlakozási tárgyalások megkezdésérõl, továbbá Törökországnak is megadta a tagjelölti státuszt. 2000. február 15-én így — a már majdnem két éve tárgyalásokat folytató 6 ország mellett — újabb 6 (Bulgária, Lettország, Litvánia, Románia, Szlovákia és Málta) is megkezdte a csatlakozási tárgyalásokat az Európai Unióval. A csatlakozási tárgyalások az elsõ években lassabban haladtak, csupán a kevésbé problémás fejezetekben lehetett jelentõsebb haladást elérni. Az EU, amely ebben az idõszakban elsõsorban a bõvítés belsõ feltételeinek kialakítására koncentrált, nem kívánta gyorsítani a tárgyalásokat. E hozzáállásában egyértelmû fordulatot jelentett a nizzai csúcs, amely elfogadta a bõvítéshez elengedhetetlennek tartott intézményi reformokat, és elõször a bõvítési folyamat során konkrét menetrendet határozott meg a tárgyalások folytatására. A nizzai csúcson az EU kimondta, hogy a tárgyalások a legfelkészültebb országokkal 2002 végén lezárhatók lehetnek, és azon reményét fejezte ki, hogy ezen országok már részt vehetnek a 2004-es európai parlamenti választásokon. A nizzai döntések pozitív iránya már 2001 elsõ felében megmutatkozott a csatlakozási tárgyalásokon. 2001. elsõ féléve egyértelmûen az áttörés jegyében zajlott, miután elõször nyílt lehetõség igazán nehéz fejezetek lezárására (pl. környezetvédelem, tõke szabad mozgása, személyek szabad mozgása), és az EU elõször fogadott el valóban jelentõs kihatású, több évre szóló derogációs igényeket (pl. a környezetvédelem vagy a tõke szabad mozgása területén). A 2001. június 15—16-án megrendezett göteborgi csúcson pedig a tagállamok megerõsítették, és még konkrétabbá tették a nizzai idõkeretet, azáltal, hogy már egyértelmû célként jelölték meg, hogy a legfelkészültebb tagjelöltekkel a csatlakozási tárgyalásokat 2002 végéig lezárják, és a 2004-es európai parlamenti választásokon ezen országok már tagként vegyenek részt. 2001 végére egyértelmûvé vált, hogy 10 ország (Ciprus, Csehország, Észtország, Lengyelország, Lettország, Litvánia, Magyarország, Málta, Szlovákia és Szlovénia) a tárgyalásokat egy beláthatóan rövid idõ alatt, közel vagy akár teljesen egy idõben képes lehet lezárni, míg Bulgáriának és Romániának erre nincs esélye. Mindezek alapján, a csatlakozási tárgyalások elõrehaladását értékelve, a 2001. december 14—15-én tartott laekeni EU-csúcs megállapíthatta, hogy a nizzai tárgyalási útiterv 2001 folyamán lényegében teljesült. A tagállamok állam- és kormányfõi kijelentették, hogy jelentõs elõrelépés történt, és a korábban tapasztalt lemaradást részben sikerült behozni. Nizzát és Göteborgot megerõsítve Laekenben is elkötelezték magukat amellett, hogy a készen álló tagjelöltekkel 2002 végéig le kell zárni a csatlakozási tárgyalásokat, és így ezek az országok már teljes jogú tagként vehetnek részt a 2004-es európai parlamenti választásokon. A laekeni csúcstalálkozó kiemelkedõ jelentõsége volt, hogy az Unió állam- és kormányfõi — a bõvítési folyamat során elõször — konkrétan meg is nevezték a várhatóan elsõ körös csatlakozókat. Kimondták, hogy amenynyiben a tárgyalásokon az elõrehaladás üteme állandósul, és a tagjelölt országokban zajló reformok is folytatódnak, úgy Ciprus, Csehország, Észtország, Lengyelország, Lettország, Litvánia, Magyarország, Málta, Szlovákia és Szlovénia készen lehetnek a csatlakozási tárgyalások lezárására 2002 végén, õk esélyesek a nizzai menetrend teljesítésére. A nagycsoportos bõvítés koncepcióját és a nizzai menetrendet erõsítette meg a 2002. június 21—22-i sevillai csúcstalálkozó is. Ezen döntés született arról, hogy az Európai Unió 2002. októberi brüsszeli csúcstalálkozóján — az Európai Bizottság országjelentései alapján — határozzák meg azon országok körét, amelyekkel az EU 2002 decemberében a koppenhágai csúcstalálkozón lezárhatja a csatlakozási tárgyalásokat. A Bizottság október 9-én be is terjesztette 2002/151/II. szám országjelentéseit, amelyekben mind Magyarország, mind a másik 9 ország esetében megállapította, hogy a csatlakozás feltételeit 2004 elejére teljesíteni fogják, így javasolta velük a csatlakozási tárgyalások lezárását az év végi koppenhágai csúcson. A tagállamok a Bizottság javaslatával egyetértve az október 24—25-i csúcson úgy döntöttek, hogy amennyiben sikerül megegyezni e 10 országgal (a még nyitott pénzügyi kérdésekben), akkor velük a december 12—13-ai koppenhágai csúcson lezárják a tárgyalásokat, és 2003 áprilisában, Athénben aláírják a csatlakozási szerzõdéseket. Összességében 2002 végére a korábbi évek során húzódó, a bõvítést akadályozó bizonytalansági tényezõk sorát sikerült felszámolni vagy megoldani. Így a pozitív eredményû ír népszavazással elhárult a Nizzai Szerzõdés életbe léptetésének akadálya, az október 24—25-ei brüsszeli csúcson kijelölésre került a csatlakozó 10 ország, valamint a bõvítés pénzügyi keretének javaslata. 2002 végére a bõvítés világos idõkeretbe került, amelyet véglegesen a december 12—13-ai koppenhágai csúcs szentesít. Mindezek alapján Magyarország 2004 elején 9 másik országgal együtt csatlakozhat az Európai Unióhoz. A legfontosabb döntések az Európai Unió részérõl megszülettek (igaz, a csatlakozási szerzõdéseket még minden tagállamnak ratifikálnia kell 2003-ban). Immár csak Magyarországon, a magyar állampolgárokon múlik, hogy az ország él-e a lehetõséggel. Ehhez arra van szükség, hogy a magyar társadalom birtokában legyen a sikeres tagsághoz szükséges ismereteknek, megfelelõen tájékozott legyen, és így a 2003 tavaszán megrendezésre kerülõ népszavazáson az állampolgárok amellett tudjanak dönteni, hogy Magyarország az Európai Unió tagja legyen. A társadalom tájékoztatása — a sikeres tagság és a népszavazáson meghozandó megalapozott döntés elõsegítése érdekében — a kommunikációs stratégia feladata.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes